ประกาศองค์การบริหารส่วนตำบลวังโตนด

เรื่อง   การขายทอดตลาดพัสดุครุภัณฑ์ที่ชำรุด เสื่อมสภาพ และไม่จำเป็นต้องใช้ในราชการ

------------------------------

                   ด้วย องค์การบริหารส่วนตำบลวังโตนด  มีความประสงค์จะขายทอดตลาดพัสดุครุภัณฑ์ที่ชำรุด เสื่อมสภาพ และไม่จำเป็นต้องใช้ในราชการ จำนวน ๔๘ รายการ ตามเอกสารแนบท้ายประกาศ ฯ ดังมีรายละเอียดและเงื่อนไขต่อไปนี้

๑. กำหนดวันเวลาและสถานที่ขายทอดตลาด

                             ๑.๑ ครุภัณฑ์ทั้งหมดจะทำการขายทอดตลาด โดยวิธีปฏิบัติตามจารีตประเพณีในการขายทอดตลาด การสู้ราคาโดยวิธีการประมูลราคาด้วยปากเปล่าต่อหน้าคณะกรรมการขายทอดตลาดที่องค์การบริหารส่วนตำบลวังโตนดแต่งตั้งขึ้น ในวันเวลาที่กำหนด และต่อหน้าผู้สู้ราคารายอื่นๆ

                             ๑.๒ ผู้เข้าร่วมการประมูลทุกรายจะต้องมาแสดงตนและลงชื่อในสมุดลงทะเบียนสำหรับผู้ประสงค์จะเข้าประมูล ในการเข้าร่วมการประมูลขายทอดตลาดในวันที่ ๕ มิถุนายน ๒๕๕๗ โดยให้ผู้ประสงค์ จะเข้าร่วมการประมูลขายทอดตลาดพัสดุครุภัณฑ์ชำรุด เสื่อมสภาพ และไม่จำเป็นต้องใช้ในราชการ ยื่นเอกสารลงทะเบียน ตั้งแต่เวลา ๑๐.๐๐ น. ถึงเวลา ๑๐.๓๐ น. และคณะกรรมการดำเนินการขายทอดตลาด จะทำการขายทอดตลาดในเวลา ๑๑.๐๐ น. เป็นต้นไป

                   ๒. โดยมีเงื่อนไขและหลักเกณฑ์รายละเอียดในการขายทอดตลาดดังต่อไปนี้

                             ๒.๑ การขายทอดตลาดจะขายโดยวิธีประมูลด้วยวาจา การตัดสินชี้ขาดในเรื่องตัวบุคคลผู้ประมูลได้ และราคาในการขายทอดตลาดนั้น ประธานกรรมการขายทอดตลาดจะแสดงการตกลงด้วยการ          เคาะไม้ คณะกรรมการดำเนินการขายทอดตลาด ให้สิทธิ์ประชาชนโดยทั่วไปที่มีสัญชาติไทยเข้าสู้ราคา

                             ๒.๒ ผู้มีสิทธิเข้าร่วมประมูลจะต้องเป็นผู้ลงทะเบียนเข้าร่วมเสนอราคาเท่านั้น โดยนำสำเนาหลักฐานพร้อมรับรองความถูกต้อง ของเอกสารแสดงแก่คณะกรรมการขายทอดตลาดในวันลงทะเบียน ดังนี้                                   ๒.๒.๑ กรณีบุคคลธรรมดา ให้นำสำเนาบัตรประจำตัวประชาชนพร้อมรับรองสำเนาถูกต้อง จำนวน ๑ ชุด

                                      ๒.๒.๒ สำหรับผู้ประกอบการร้านค้าให้นำสำเนาใบทะเบียนพาณิชย์ พร้อมรับรองสำเนาถูกต้อง จำนวน ๑ ชุด

                                      ๒.๒.๓ กรณีนิติบุคคล ให้นำหนังสือบริคณฑ์สนธิ หรือหนังสือรับรองการจดทะเบียนหุ้นส่วนบริษัทมาแสดง จำนวน ๑ ชุด

                                      ๒.๒.๔ หนังสือมอบอำนาจ ซึ่งปิดอากรแสตมป์ตามกฎหมายในกรณีมอบอำนาจให้ผู้อื่นกระทำการแทนพร้อมสำเนาบัตรประจำตัวประชาชนของผู้มอบอำนาจ และผู้รับมอบอำนาจ   พร้อมรับรองสำเนาถูกต้อง จำนวน ๑ ชุด

 

 

 

 





/๓.การพิจารณา...

                     ๓. การพิจารณาและเงื่อนไขในการขายทอดตลาด

                             ๓.๑ การขายทอดตลาดครั้งนี้ องค์การบริหารส่วนตำบลวังโตนด จะขายทอดตลาดทั้งหมดโดยพิจารณาจากราคาเหมารวมทุกรายการ ตามบัญชีแนบท้ายประกาศนี้ โดยคณะกรรมการดำเนินการขายทอดตลาด จะพิจารณาเสนอขายให้กับผู้ประมูลรายที่เสนอราคาให้กับทางราชการมากที่สุด แต่กรณีที่เห็นว่าไม่สมควรองค์กรปกครองส่วนท้องถิ่นจะยกเลิกประกาศขายทอดตลาด ทั้งนี้ผู้เข้าร่วมประมูลจะต้องเสนอราคา เป็นเงินบาท

                             ๓.๒ กรณีที่มีการยกเลิกการขายทอดตลาดด้วยประการใดๆ ก็ดี และถ้าให้มีการขายทอดตลาดใหม่ก็ดี หรือยกเลิกการประมูล โดยมีการเปลี่ยนแปลงสาระสำคัญในรายละเอียด หรือเงื่อนไขที่กำหนดไว้ในประกาศ เพื่อประโยชน์ของทางราชการ ผู้ประมูลราคาไม่มีสิทธิจะเรียกร้องค่าเสียหายใดๆ ทั้งสิ้น

                             ๓.๓ คณะกรรมการดำเนินการขายทอดตลาดจะพิจารณาเสนอขายให้กับผู้ประมูลรายที่เสนอราคาให้กับทางราชการมากที่สุด ซึ่งราคาดังกล่าวจะต้องไม่ต่ำกว่าราคาประเมินขั้นต่ำ ที่องค์การบริหารส่วนตำบลวังโตนดกำหนดไว้

                             ๓.๔ ผู้เข้าร่วมการประมูลต้องตรวจสอบรายละเอียดที่เกี่ยวกับทรัพย์สินที่จะซื้อ และ ถือว่าผู้ชนะการประมูลทราบถึงสภาพทรัพย์สินนั้น โดยละเอียดครบถ้วน องค์การบริหารส่วนตำบลวังโตนด จะไม่รับผิดชอบในความชำรุดบกพร่องหรือความเสียหายที่นำออกประมูลขายในครั้งนี้ไม่ว่ากรณีใดๆ ทั้งสิ้น

                             ๓.๕ ผู้ประมูลสู้ราคาซื้อในการขายทอดตลาดได้ ต้องลงนามในแบบบันทึกหลักฐานข้อตกลงซื้อสิ่งของจากการขายทอดตลาดโดยทันที พร้อมชำระเงินค่าสิ่งของทั้งหมด หรือวางมัดจำไว้เป็นเงินสด ไม่ต่ำกว่าร้อยละ ๒๕ ของราคาที่ประมูลสู้ราคาได้ และต้องชำระเงินที่ค้างชำระให้ครบภายใน ๗ วัน นับตั้งแต่วันที่ขายทอดตลาดสำเร็จบริบูรณ์ จึงจะนำสิ่งของที่ประมูลได้ออกไปจากที่เก็บขององค์การบริหารส่วนตำบลวังโตนด กรณีผู้ประมูลได้ไม่ดำเนินการดังกล่าว องค์การบริหารส่วนตำบลวังโตนด จะริบเงินมัดจำและของที่ประมูลได้พร้อมกับจะจัดให้มีการประมูลใหม่ กรณีที่เป็นพัสดุที่ต้องโอนกรรมสิทธิ์ เช่น รถยนต์เป็นต้น จะต้องนำพัสดุนั้นไปโอนสิทธิ์ทันที หรืออย่างช้าภายใน ๕ วัน ค่าใช้จ่ายในการโอนสิทธิ์พัสดุ ผู้ประมูลได้จะต้องเป็นผู้ออกทั้งสิ้น

                             ๓.๖ การชำระเงินจะต้องชำระเป็นเงินสด หรือเช็คที่ธนาคารสั่งจ่ายในนาม องค์การบริหารส่วนตำบลวังโตนด ชำระต่อเจ้าหน้าที่หรือก่อนวันนั้นไม่เกิน ๓ วันทำการ ก็ได้ เจ้าหน้าที่ขององค์การบริหารส่วนตำบลวังโตนดจะออกใบเสร็จรับเงินให้ไว้เป็นหลักฐาน

                             ๓.๗ ในกรณีที่ผู้ประมูลได้เป็นผู้เสนอราคาสูงสุดไม่ดำเนินการให้เป็นไปตามข้อ ๓.๕ คณะกรรมการดำเนินการขายทอดตลาด จะนำสิ่งของดังกล่าวทำการขายทอดตลาดครั้งใหม่ต่อไป หากราคาสูงสุดที่มีผู้ประมูลได้ในการประมูลครั้งใหม่ได้จำนวนเงินน้อยกว่าหรือไม่คุ้มกับราคาขายทอดตลาดเดิม ผู้ประมูลได้ซึ่งละเลยไม่ใช้ราคาตามข้อ ๓.๕ จะต้องรับผิดชอบชดใช้ในจำนวนเงินส่วนที่ยังขาดอยู่ให้ครบ

                             ๓.๘ ผู้ประมูลได้ต้องขนย้ายสิ่งของที่ประมูลได้ออกจากบริเวณที่เก็บขององค์การบริหารส่วนตำบลวังโตนดภายใน ๗ วัน นับจากวันที่ชำระเงินครบถ้วนแล้ว โดยผู้ประมูลจะต้องดำเนินการลบเครื่องหมายตรา หรือสัญลักษณ์ ขององค์การบริหารส่วนตำบลวังโตนด ให้เป็นที่เรียบร้อยก่อนนำพัสดุออกไป หากล่วงเลยกำหนดเวลาดังกล่าวองค์การบริหารส่วนตำบลวังโตนด จะไม่รับผิดชอบความเสียหายอันเกิดขึ้นได้

                             ๓.๙ การเคลื่อนย้ายพัสดุออกไปจากบริเวณองค์การบริหารส่วนตำบลวังโตนด ผู้ประมูลได้ต้องระมัดระวังไม่ให้เกิดความเสียหายต่อทรัพย์สินของทางราชการ หากมีความเสียหายเกิดขึ้น ผู้ประมูลได้ต้องรับผิดชอบในความเสียหาย และจะต้องออกค่าใช้จ่ายในการเคลื่อนย้ายทรัพย์สิน ตลอดจนค่าใช้จ่ายอื่นอาจเกิดจากการจ่ายทรัพย์สินดังกล่าว
                             ๓.๑๐ ประกาศฉบับนี้องค์การบริหารส่วนตำบลวังโตนด ถือว่าผู้เข้าร่วมประมูล ทุกรายได้รับทราบเงื่อนไขการประมูลขายทอดตลาดครั้งนี้ดีแล้ว และยินยอมปฏิบัติตามเงื่อนไขโดยเคร่งครัดทุกประการ

                             ๓.๑๑ ในกรณีที่องค์การบริหารส่วนตำบลวังโตนด ได้ออกประกาศขายทอดตลาดพัสดุไปเรียบร้อยแล้ว แต่ภายหลังปรากฏว่าองค์การบริหารส่วนตำบลวังโตนด ไม่สามารถดำเนินการขายทอดตลาดได้ ไม่ว่าด้วยเหตุใดๆ ก็ตาม องค์การบริหารส่วนตำบลวังโตนด ขอสงวนสิทธิที่จะยกเลิกการขายทอดตลาดครั้งนี้ได้ โดยผู้เข้าร่วมประมูลจะถือเป็นเหตุนำมาร้องเรียนหรือเรียกร้องค่าเสียหายใดๆ กับองค์การบริหารส่วนตำบล วังโตนดไม่ได้ทั้งสิ้น
                      ๔. ข้อกำหนดการประมูลราคา

                             ๔.๑ ให้ประธานกรรมการ หรือกรรมการอื่นที่ได้รับมอบหมายจากประธานเป็น ผู้ประกาศราคาที่จะขาย ซึ่งเป็นราคาที่ไม่ควรต่ำกว่าราคาประเมินขั้นต่ำ และขานราคาตามที่ผู้เข้าสู้ราคาเสนอทุกราย ในระหว่างดำเนินการขายทอดตลาด คณะกรรมการขายทอดตลาดจะแสดงความตกลงด้วยการเคาะไม้ โดยจะประกาศราคาและหมายเลขของผู้ประมูลราคารายล่าสุด เมื่อไม่มีผู้ประมูลราคาอีก กรรมการจะเคาะไม้ เพื่อแสดงความตกลงรับราคาที่ผู้เสนอราคาครั้งสุดท้าย แต่หากคณะกรรมการขายทอดตลาดเห็นว่า ราคาที่ผู้ประมูลสูงสุดไม่เพียงพอ คณะกรรมการขายทอดตลาดอาจถอนรายการที่เห็นว่าไม่สมควรนั้นออกจากรายการขายทอดตลาดได้ และองค์การบริหารส่วนตำบลวังโตนด ทรงไว้ซึ่งสิทธิที่จะยกเลิกการขายในรายการที่เห็นว่าไม่สมควรนั้นๆ ซึ่งในกรณีนี้ เช่นนี้ ผู้ประมูลราคาจะเรียกร้องค่าเสียหายหรือค่าใช้จ่ายใดๆ จากทางราชการไม่ได้ทั้งสิ้น

                             ๔.๒ ผู้ประมูลได้ย่อมพ้นความผูกพันในราคาที่ตนเสนอ เมื่อมีผู้อื่นเสนอราคาสูงขึ้นไปหรือเมื่อคณะกรรมการฯ ถอนการขายทอดตลาด

                             ๔.๓ การนำพัสดุที่ประมูลได้ ออกจากองค์การบริหารส่วนตำบลวังโตนด ผู้ประมูลราคาสูงที่สุดที่ประมูลได้ จะต้องออกค่าใช้จ่ายในการขนย้าย และจะต้องเป็นผู้ชำระค่าธรรมเนียมต่างๆ ในการโอนทะเบียนหรือกรรมสิทธิ์ในพัสดุที่ประมูลได้ เองทั้งสิ้น (ถ้ามี)

                             ๔.๔ ผู้มีความประสงค์จะเข้าประมูลทุกราย ต้องลงทะเบียนและยื่นเอกสาร ตามข้อ ๒.๒ ผู้ลงทะเบียนเข้าประมูลราคา จะได้หมายเลขประจำตัวตามลำดับที่ลงทะเบียนไว้ และหากผู้เข้าประมูลราคาประสงค์จะเข้าประมูลราคาในนามของบุคคลอื่น หรือนิติบุคคลให้แสดงหนังสือมอบอำนาจพร้อมสำเนาบัตรประจำตัวประชาชนของผู้มอบอำนาจที่รับรองสำเนาถูกต้อง ในวันที่ขายทอดตลาด หากมิได้แสดงหนังสือมอบอำนาจ จะถือว่าผู้เข้าสู้ราคานั้นกระทำในนามของตนเอง และผู้ลงทะเบียนแล้วเท่านั้นจะได้รับสิทธิเข้าสู้ราคา

